text: HeimiðÁðrenn og aftanáDIYTítt heimLívsstílurSpyr serfrøðingarnarHeilsaPengapungurinUppskriftirDøgurðarDessertirHeilsugott
text: #000000
text: 9 komandi kommunulæknar: Loyvi okkum at arbeiða við góðari samvitsku
text: #000001
text: Sum kommunulækni í føstum starvi hevur tú altíð ábyrgdina av tínum sjúklingum. Hetta er galdandi allar gerandisdagar. Um kvøldið, náttina, í vikuskiftum og heiligdagar skiftast kommunulæknarnir um at vera tøkir í læknavaktini, soleiðis at fólk hava atgongd til kommunulækna alt samdøgrið allar dagar í árinum. Vanliga arbeiðstíðin er tískil í minsta lagi 40 tímar um vikuna, umframt regluligar kvøld-, náttar- og vikuskiftisvaktir. Harumframt hevur tað víst seg at vera trupult at halda frí, uttan at sjúklingarnir í størri ella minni mun verða sleptir upp á fjall hetta tíðarskeiðið – sum vit til dømis sóu í summar.
text: #000004
text: Vit, sum eru undir serlæknaútbúgving fyri at gerast kommunulæknar, eru í løtuni sera stúrin um gongdina, samstundis sum flestu okkara ikki hava mót uppá at fara í eitt fast kommunulæknastarv í verandi støðu. Tó eru vit sera positiv um útsagnirnar, sum eru komnar frá politikarum hesar seinastu dagarnar. Men tað hevði verið sera ynskiligt, at hetta tosið gjørdist meira konkret, so at vit kunnu síggja fram til broytingar.
text: #000006
text: Við fleiri kommunulæknum í einari skipan við munandi øktum fleksibiliteti, skapa vit fortreytirnar fyri eini nýtímans og nøktandi kommunulæknaskipan. Tá fáa vit eina skipan, har teir núverandi dugnaligu læknarnir halda fram í sínum yrki, og næsta ættarliðið av læknum við góðari samvitsku kann átaka sær at hava væl umhugsaðar og kvalifiseraðar sjúklingaviðtalur. Harvið kunnu vit í størri mun tryggja, at vit øll fáa røttu viðgerð í heilsuverkinum, sum tað sømir seg í einum framkomnum vælferðarsamfelagi.
text: #000008